
“Narva Linnavalitsuse eluasemekomisjoni koosseisu kinnitamine”

muutmine

1.  Asjaolud ja menetluse käik

Narva Linnavalitsuse 13.01.2010. a määrusega nr 53 “Narva Linnavalitsuse eluasemekomisjoni põhimäärus” (edaspidi ka põhimäärus) kehtestati Narva Linnavalitsuse eluasemekomisjoni (edaspidi ka eluasemekomisjon või komisjon) põhimäärus uues redaktsioonis.
Põhimääruse  paragrahvi 5 kohaselt  on komisjoni esimees  elamumajanduse  valdkonda  kureeriv  abilinnapea. 
Narva Linnavolikogu  26.05.2011 otsusega nr. 72 vabastati  Andrei Filippov linnavalitsuse liikme kohustusest ja  abilinnapea ametikohalt teenistuja algatusel alates 23.05.2011.a.

Narva Linnavolikogu  21.06.2011 otsusega  nr. 96 kinnitati alates  22.06.2011.a Natalja Šibalova linnavalitsuse  liikmeks ja  nimetati  abilinnapea ametikohale.
Eelpooltoodud asjaoludele  tuginedes on vaja teha  muudatus Narva Linnavalitsuse  eluasemekomisjoni  koosseisus.
2. Õiguslikud alused
Kohaliku omavalitsuse korralduse  seaduse § 49  lõike 11 kohaselt, linnavalitsuse komisjonide  moodustamise  alused ja korra  ning  tegevuse alused kehtestab  volikogu.

Narva Linnavolikogu 29.06.2000 määruse nr 36/15 „Narva linna  põhimäärus“ punkti 5.7.1 esimese lause kohaselt linnavalitsusel on õigus  moodustada alalisi ja ajutisi  komisjone.  

Narva Linnavalitsuse 13.01.2010 määrusega nr 53 kinnitatud Narva Linnavalitsuse eluasemekomisjoni põhimääruse § 4 esimese lause kohaselt komisjoni  koosseisu  kinnitab ja  teeb selles  muudatusi  linnavalitsus.
Narva Linnavalitsuse eluasemekomisjoni põhimääruse § 5 kohaselt  komisjoni esimees  on elamumajanduse  valdkonda  kureeriv  abilinnapea.
3. Otsus

3.1. Välja arvata Narva Linnavalitsuse eluasemekomisjoni koosseisust komisjoni  esimees Andrei Filippov. 
3.2. Arvata Narva Linnavalitsuse eluasemekomisjoni koosseisu komisjoni  esimehena Narva Linnavalitsuse abilinnapea Natalja Šibalova.

4. Rakendussätted

4.1. Narva Linnavalitsuse Linnavara– ja majandusametil  teha  käesolev  korraldus  asjaosalistele teatavaks.

4.2. Korraldus jõustub seaduses sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

